CELEX: 32019D0219(01)
Language: sk
Date: 2019-02-15 00:00:00
Title: Vykonávacie rozhodnutie Komisie z 15. februára 2019 o financovaní a prijatí pracovného programu na roky 2019 a 2020 týkajúceho sa vykonávania núdzových opatrení zameraných na boj proti určitým chorobám zvierat a škodcom rastlín

19.2.2019   
               
               
                  SK
               
               
                  Úradný vestník Európskej únie
               
               
                  C 66/11
               
            
         VYKONÁVACIE ROZHODNUTIE KOMISIE
         z 15. februára 2019
         o financovaní a prijatí pracovného programu na roky 2019 a 2020 týkajúceho sa vykonávania núdzových opatrení zameraných na boj proti určitým chorobám zvierat a škodcom rastlín
         (2019/C 66/10)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012, a najmä na jeho článok 110 (1),
         so zreteľom na nariadenie Európskeho parlamentu a Rady (EÚ) č. 652/2014 z 15. mája 2014, ktorým sa stanovuje hospodárenie s výdavkami týkajúcimi sa potravinového reťazca, zdravia a dobrých životných podmienok zvierat, ako aj zdravia rastlín a rastlinného rozmnožovacieho materiálu a ktorým sa menia smernice Rady 98/56/ES, 2000/29/ES a 2008/90/ES, nariadenia Európskeho parlamentu a Rady (ES) č. 178/2002, (ES) č. 882/2004 a (ES) č. 396/2005, smernica Európskeho parlamentu a Rady 2009/128/ES a nariadenie Európskeho parlamentu a Rady (ES) č. 1107/2009 a zrušujú rozhodnutia Rady 66/399/EHS, 76/894/EHS a 2009/470/ES (2), a najmä na jeho článok 36 ods. 4,
         keďže:
         
                     (1)
                  
                  
                     S cieľom zabezpečiť vykonávanie núdzových opatrení na boj proti určitým chorobám zvierat a škodcom rastlín je potrebné prijať rozhodnutie o viacročnom financovaní, ktoré predstavuje viacročný pracovný program na roky 2019 a 2020. V článku 110 nariadenia (EÚ, Euratom) 2018/1046 (ďalej len „nariadenie o rozpočtových pravidlách“) sa stanovujú podrobné pravidlá týkajúce sa rozhodnutí o financovaní.
                  
               
                     (2)
                  
                  
                     Je vhodné povoliť udeľovanie grantov bez výzvy na predkladanie návrhov a stanoviť podmienky udeľovania takýchto grantov.
                  
               
                     (3)
                  
                  
                     Je potrebné umožniť platbu úrokov z omeškania na základe článku 116 ods. 5 nariadenia o rozpočtových pravidlách.
                  
               
                     (4)
                  
                  
                     S cieľom umožniť flexibilitu pri vykonávaní pracovného programu je vhodné umožniť zmeny, ktoré by sa nemali považovať za podstatné na účely článku 110 ods. 5 nariadenia o rozpočtových pravidlách.
                  
               
                     (5)
                  
                  
                     V článku 6 nariadenia (EÚ) č. 652/2014 sa stanovuje, že granty sa môžu poskytnúť členským štátom do výšky maximálnych sadzieb stanovených v článku 5 ods. 1 až 3 uvedeného nariadenia v súvislosti s opatreniami prijatými v reakcii na potvrdenie, že sa vyskytla jedna z chorôb zvierat uvedených v zozname podľa článku 7 uvedeného nariadenia za podmienky, že sa opatrenia vykonali okamžite a boli dodržané uplatniteľné ustanovenia stanovené v príslušnom práve Únie. Granty sa môžu takisto poskytnúť členským štátom, tretím krajinám alebo medzinárodným organizáciám na ochranné opatrenia prijaté v prípade priameho ohrozenia zdravotného štatútu Únie v dôsledku výskytu alebo negatívneho vývoja jednej z chorôb zvierat a zoonóz uvedených v zozname podľa článkov 7 alebo 10 uvedeného nariadenia na území tretej krajiny alebo členského štátu.
                  
               
                     (6)
                  
                  
                     V článku 16 nariadenia (EÚ) č. 652/2014 sa stanovuje, že granty sa môžu poskytovať členským štátom alebo medzinárodným organizáciám do výšky maximálnych sadzieb stanovených v článku 5 ods. 1 až 3 uvedeného nariadenia na opatrenia zamerané na eradikáciu, zamedzenie šírenia a ochranu proti šíreniu škodcov rastlín podľa podmienok stanovených v článku 17 uvedeného nariadenia.
                  
               
                     (7)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               SA ROZHODLA TAKTO:
         
            Článok 1
            Pracovný program
            Prijíma sa rozhodnutie o viacročnom financovaní, ktoré predstavuje viacročný pracovný program na vykonávanie núdzových opatrení na boj proti určitým chorobám zvierat a škodcom rastlín na roky 2019 a 2020, ako sa uvádza v prílohe.
         
         
            Článok 2
            Príspevok Únie
            Maximálny príspevok Únie na vykonávanie programu na rok plnenia rozpočtu 2019 je stanovený na 50 000 000 EUR a na rok plnenia rozpočtu 2020 na 20 000 000 EUR a je financovaný z rozpočtových prostriedkov zahrnutých do týchto rozpočtových riadkov všeobecného rozpočtu Únie:
            
                        a)
                     
                     
                        na rok 2019, rozpočtový riadok 17 04 04: 50 000 000 EUR;
                     
                  
                        b)
                     
                     
                        na rok 2020, rozpočtový riadok 17 04 04: 20 000 000 EUR
                     
                  Rozpočtové prostriedky stanovené v prvom odseku sa môžu použiť aj na úhradu úrokov z omeškania.
            Vykonávanie tohto rozhodnutia podlieha dostupnosti rozpočtových prostriedkov stanovených vo všeobecnom rozpočte Únie na rok 2020 po prijatí daného rozpočtu rozpočtovým orgánom.
            Finančný príspevok Únie predstavuje podľa článku 5 nariadenia (EÚ) č. 652/2014 50 %, 75 % alebo 100 %, pričom sadzba sa stanovuje individuálne pre každého prijímateľa (v nar. 652/2014 uvedené ako „príjemca“).
         
         
            Článok 3
            Doložka flexibility
            Nakumulované zmeny pridelených rozpočtových prostriedkov na osobitné akcie (v nar. 652/2014 uvedené ako „činnosti“) neprekračujúce 20 % maximálnej výšky ročného príspevku Únie stanovenej v článku 2 prvom odseku tohto rozhodnutia sa nepovažujú za podstatné v zmysle článku 110 ods. 5 nariadenia o rozpočtových pravidlách, ak tieto zmeny významne neovplyvňujú povahu akcií a cieľ pracovného programu.
            Zodpovedný povoľujúci úradník môže uplatniť zmeny uvedené v prvom odseku. Takéto zmeny sa uplatňujú v súlade so zásadou správneho finančného riadenia a zásadou proporcionality.
         
         
            Článok 4
            Granty
            Granty sa môžu udeľovať bez výzvy na predkladanie návrhov v súlade s podmienkami stanovenými v prílohe. Granty sa môžu udeľovať subjektom uvedeným v prílohe, ktoré boli vybrané v súlade s bodom 2.1 prílohy.
         
         
            V Bruseli 15. februára 2019
            
               
                  Za Komisiu
               
               Vytenis ANDRIUKAITIS
               
                  člen Komisie
               
            
         
         
            (1)  Ú. v. EÚ L 193, 30.7.2018, s. 1.
         
            (2)  Ú. v. EÚ L 189, 27.6.2014, p. 1.
      
      
         
            PRÍLOHA
            Pracovný program na roky 2019 a 2020 týkajúci sa vykonávania núdzových opatrení zameraných na boj proti určitým chorobám zvierat a škodcom rastlín
            1.   Úvod
            
            Na základe cieľov uvedených v článku 2 nariadenia Európskeho parlamentu a Rady (EÚ) č. 652/2014 z 15. mája 2014 tento pracovný program obsahuje akcie (v nar. 652/2014 uvedené ako „činnosti“), ktoré sa majú financovať, a členenie rozpočtu na roky 2019 a 2020, pokiaľ ide o granty vykonávané v rámci priameho riadenia.
            a)   Právny základ
            
                        Nariadenie Európskeho parlamentu a Rady (EÚ) č. 652/2014 z 15. mája 2014.
                     
                  Rozpočtový riadok
            
                        17 04 04
                     
                  Sledované ciele
            
                        Cieľ akcií je boj proti chorobám zvierat alebo škodcom rastlín uplatňovaním núdzových opatrení v súlade s článkom 6 a článkom 16 nariadenia (EÚ) č. 652/2014.
                     
                  Očakávané výsledky
            
                        Výsledky, ktoré Komisia očakáva od akcie uvedenej v rámci „sledovaných cieľov“, sú predchádzanie ďalšiemu šíreniu chorôb zvierat a škodcov rastlín, a ak sa vyskytnú na území Únie, ich rýchla eradikácia.
                     
                  2.   Granty
            
            Celkový objem rozpočtových prostriedkov vyhradených na granty v rámci tohto pracovného programu je 50 000 000 EUR na rok 2019 a 20 000 000 EUR na rok 2020.
            2.1.   Núdzové opatrenia na boj proti určitým chorobám zvierat a škodcom rastlín vo forme grantov bez výzvy na predkladanie návrhov
            
            Typ žiadateľov, na ktorých sa vzťahuje priame zadanie
            
                        
                                    a)
                                 
                                 
                                    subjekty, ktoré boli v základnom akte v zmysle článku 58 nariadenia o rozpočtových pravidlách určené za prijímateľov (v nar. 652/2014 uvedené ako „príjemcovia“) alebo subjekty, ktoré v rámci svojej zodpovednosti určili členské štáty, ak sú v základnom akte za prijímateľov určené tieto členské štáty;
                                 
                              
                                    b)
                                 
                                 
                                    subjekty, ktoré majú de jure alebo de facto monopolné postavenie, alebo subjekty, ktoré v rámci svojej zodpovednosti určili členské štáty, ak tieto členské štáty majú de jure alebo de facto monopolné postavenie;
                                 
                              
                                    c)
                                 
                                 
                                    činnosti osobitnej povahy, ktorých vykonávanie si vyžaduje osobitný druh subjektu, pokiaľ ide o jeho technickú spôsobilosť, vysoký stupeň špecializácie alebo jeho administratívnu právomoc, pod podmienkou, že sa na dotknuté činnosti nevzťahuje výzva na predkladanie návrhov.
                                 
                              
                  Opis činností, ktoré sa majú financovať prostredníctvom grantov udelených bez výzvy na predkladanie návrhov na základe článku 195 nariadenia o rozpočtových pravidlách
            
                        
                                    a)
                                 
                                 
                                    V článku 6 nariadenia (EÚ) č. 652/2014 sa stanovuje, že granty sa môžu poskytnúť členským štátom do výšky maximálnych sadzieb stanovených v článku 5 ods. 1 až 3 uvedeného nariadenia v súvislosti s opatreniami prijatými v reakcii na potvrdenie, že sa vyskytla jedna z chorôb zvierat uvedených v zozname podľa článku 7 uvedeného nariadenia za podmienky, že sa opatrenia vykonali okamžite a boli dodržané uplatniteľné ustanovenia stanovené v príslušnom práve Únie. Granty sa môžu takisto poskytnúť členským štátom, tretím krajinám alebo medzinárodným organizáciám na ochranné opatrenia prijaté v prípade priameho ohrozenia zdravotného štatútu Únie v dôsledku výskytu alebo negatívneho vývoja jednej z chorôb zvierat a zoonóz uvedených v zozname podľa článkov 7 alebo 10 uvedeného nariadenia na území tretej krajiny alebo členského štátu.
                                 
                              
                                    b)
                                 
                                 
                                    V článku 16 nariadenia (EÚ) č. 652/2014 sa stanovuje, že granty sa môžu poskytovať členským štátom alebo medzinárodným organizáciám do výšky maximálnych sadzieb stanovených v článku 5 ods. 1 až 3 uvedeného nariadenia na opatrenia zamerané na eradikáciu, zamedzenie šírenia a ochranu proti šíreniu škodcov rastlín podľa podmienok stanovených v článku 17 uvedeného nariadenia.
                                 
                              
                                    c)
                                 
                                 
                                    V článku 3 ods. 2 nariadenia (EÚ) č. 652/2014 sa stanovuje, že v prípade udeľovania grantov príslušným orgánom členských štátov sa tieto príslušné orgány považujú za prijímateľov určených v zmysle článku 195 písm. c) nariadenia (EÚ, Euratom) 2018/1046. Takéto granty sa môžu udeliť bez výzvy na predkladanie návrhov.
                                 
                              
                                    d)
                                 
                                 
                                    V súlade s článkom 6 ods. 5 nariadenia (EÚ) č. 652/2014 môže Komisia udeliť finančný príspevok Únie na vytvorenie zásob biopreparátov alebo nákup očkovacích látok, ak by výskyt alebo vývoj jednej z chorôb zvierat alebo zoonóz uvedených v zozname v prílohe I a II k uvedenému nariadeniu v tretej krajine alebo členskom štáte mohol predstavovať ohrozenie Únie.
                                 
                              
                  Vykonávanie
            
                        Vykonáva GR SANTE
                     
                  Oprávnené náklady
            
                        V súlade s článkom 8 nariadenia (EÚ) č. 652/2014 sa finančný príspevok Únie vzťahuje na tieto oprávnené náklady vynaložené na boj proti chorobám zvierat:
                        
                                    a)
                                 
                                 
                                    náklady na odškodnenie majiteľov za hodnotu ich usmrtených alebo zlikvidovaných zvierat;
                                 
                              
                                    b)
                                 
                                 
                                    náklady na usmrtenie alebo likvidáciu zvierat a súvisiace náklady na prepravu;
                                 
                              
                                    c)
                                 
                                 
                                    náklady na odškodnenie majiteľov za hodnotu ich zničených produktov živočíšneho pôvodu v medziach trhovej hodnoty týchto produktov bezprostredne pred tým, ako vzniklo alebo ako sa potvrdilo akékoľvek podozrenie na výskyt choroby;
                                 
                              
                                    d)
                                 
                                 
                                    náklady na čistenie, dezinsekciu a dezinfekciu hospodárstiev a zariadení, a to na základe epidemiológie a vlastností patogénu;
                                 
                              
                                    e)
                                 
                                 
                                    náklady na prepravu a zničenie kontaminovaných krmív, a ak ich nemožno dezinfikovať, aj kontaminovaných zariadení;
                                 
                              
                                    f)
                                 
                                 
                                    náklady na nákup, skladovanie, podanie alebo distribúciu očkovacích látok a návnad, ako aj náklady na samotnú inokuláciu, ak o nich Komisia rozhodne alebo takéto činnosti povolí;
                                 
                              
                                    g)
                                 
                                 
                                    náklady na prepravu a likvidáciu tiel zvierat;
                                 
                              
                                    h)
                                 
                                 
                                    vo výnimočných a riadne odôvodnených prípadoch:
                                    
                                                i)
                                             
                                             
                                                náklady na odoberanie vzoriek,
                                             
                                          
                                                ii)
                                             
                                             
                                                náklady na testovanie,
                                             
                                          
                                                iii)
                                             
                                             
                                                náklady na kampane na zvyšovanie informovanosti,
                                             
                                          
                                                iv)
                                             
                                             
                                                iné náklady nevyhnutné na eradikáciu choroby v závislosti od epidemiológie a vlastností patogénu.
                                             
                                          
                              V súlade s článkom 18 nariadenia (EÚ) č. 652/2014 sa finančný príspevok Únie vzťahuje na tieto oprávnené náklady vynaložené na boj proti škodcom rastlín:
                        
                                    a)
                                 
                                 
                                    náklady na personál bez ohľadu na jeho postavenie, ktorý sa priamo zúčastňuje na opatreniach a tiež náklady na prenájom zariadenia, spotrebný materiál a akýkoľvek iný potrebný materiál, produkty na ošetrenie, odoberanie vzoriek a laboratórne skúšky;
                                 
                              
                                    b)
                                 
                                 
                                    náklady na zmluvy o poskytovaní služieb s tretími stranami na vykonanie časti opatrení;
                                 
                              
                                    c)
                                 
                                 
                                    náklady na odškodnenie dotknutých hospodárskych subjektov alebo majiteľov za ošetrenie, zničenie a následné odstránenie rastlín, rastlinných produktov a iných predmetov a čistenie a dezinfekciu hospodárstiev, zeme, vody, pôdy, rastových médií, priestorov, strojov a zariadení;
                                 
                              
                                    d)
                                 
                                 
                                    od 1. januára 2017 náklady na odškodnenie dotknutých hospodárskych subjektov za hodnotu zničených rastlín, rastlinných produktov alebo iných predmetov podliehajúcich opatreniam uvedeným v článku 16 smernice 2000/29/ES v medziach trhovej hodnoty, ktorú by tieto rastliny, rastlinné produkty a iné predmety mali, pokiaľ by neboli dotknuté uvedenými opatreniami; prípadná zostatková hodnota sa odpočíta od odškodnenia;
                                 
                              
                                    e)
                                 
                                 
                                    vo výnimočných a riadne odôvodnených prípadoch:
                                    
                                                i)
                                             
                                             
                                                náklady na kampane na zvyšovanie informovanosti,
                                             
                                          
                                                ii)
                                             
                                             
                                                iné náklady nevyhnutné na eradikáciu škodcu alebo zamedzenie šírenia tohto škodcu alebo súvisiace s dodatočnými ochrannými opatreniami prijatými proti šíreniu škodcu v závislosti od epidemiológie a vlastností patogénu.
                                             
                                          
                              
                  Kritériá na vyhodnotenie návrhov
            
                        Pokiaľ ide o finančný príspevok Únie, kritériá na vyhodnotenie návrhov sú takéto:
                        
                                    a)
                                 
                                 
                                    súlad s požiadavkami príslušných právnych predpisov Únie;
                                 
                              
                                    b)
                                 
                                 
                                    relevantnosť plánovaných činností vzhľadom na prevenciu alebo eradikáciu chorôb zvierat a škodcov rastlín.